**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2018. március 29-én tartandó testületi ülésére**

Az előterjesztés tárgya: **a Hajdúkerületi és Bihari Víziközmű Szolgáltató Zártkörű Részvénytársasággal kötött bérleti üzemeltetési szerződés módosításáról**

Melléklet: HVBSZ Zrt. előterjesztése a bérleti szerződések, bérleti díjak korrekciójához

Az előterjesztés előadója: Dr. Fülöp Erik polgármester

Az előterjesztés témafelelőse: Gazdagné dr. Tóth Marianna osztályvezető

Az előterjesztés ügyiratszáma: TPH/ 1250-3/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.mell 1.30. pontja |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Szabó András | Hajdúkerületi és Bihari Víziközmű Szolgáltató Zártkörű Részvénytársaság Tiszavasvári Üzemigazgatóság - Üzemigazgató | kornyezetvedelem2011@gmail.com |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2018. március 20.

**Gazdagné dr. Tóth Marianna témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős**: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**a Hajdúkerületi és Bihari Víziközmű Szolgáltató Zártkörű Részvénytársasággal kötött bérleti üzemeltetési szerződés módosításáról**

**Tisztelt Képviselő-testület!**

Tiszavasvári Város Önkormányzata Képviselő-testülete legutóbb 2017. májusi ülésén tárgyalta a Hajdúkerületi és Bihari Viziközmű Szolgáltató ZRt-vel kötött bérleti üzemeltetési szerződés módosítását, melynek eredményeképpen a víziközmű-rendszer bérleti díja tárgyév január 1. - tárgyév december 31. közötti időtartamra vonatkozóan a tárgyévet megelőző naptári évben értékesített vízmennyiség után nettó 12Ft/m3 azzal, hogy Szerződő felek megállapodnak, hogy 2016. január 1. napjától 2016. december 31. napjáig a bérleti díj mértéke tárgyévet megelőző naptári évben értékesített vízmennyiség nettó 30,-Ft/m3.

A HVBSZ Zrt. a 2018. február 28-i tulajdonosi közgyűlésére készített előterjesztésében leírja, hogy a Zrt-t összességében 41%-os nyereségadó sújtja, mely miatt szükséges a bérleti díjak megemelése. Emiatt az alapszerződés szerinti nettó 12Ft/m3 díjat nettó 30Ft/m3-re javasolják módosítani a 2017. január 1.- 2017. december 31. közötti időszakra vonatkozóan, ahogyan tették azt a 2016-os év vonatkozásában is.

Fentiek alapján a képviselő-testület elé terjesztem **a bérleti szerződés módosítását,** melyek megismerését követően kérema Tisztelt Képviselő-testületet, hogy előterjesztésemet megtárgyalni, határozat-tervezetemet elfogadni szíveskedjenek.

Tiszavasvári, 2018. március 20.

**Dr. Fülöp Erik**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2018. (III.29.) Kt. számú**

**határozata**

**A Hajdúkerületi és Bihari Víziközmű Szolgáltató Zártkörű Részvénytársasággal kötött bérleti üzemeltetési szerződés módosításáról**

Tiszavasvári Város Önkormányzata Képviselő-testülete szóló a víziközmű szolgáltatásról szóló 2011. CCIX. törvény 1. § (1) bekezdés c) pontja, valamint a Magyarország helyi önkormányzatairól szóló 2011. évi CLXXXIX. törvény 107. §-a, alapján **„ A Hajdúkerületi és Bihari Víziközmű Szolgáltató Zártkörű Részvénytársasággal kötött bérleti üzemeltetési szerződés módosításáról”** szóló előterjesztést megtárgyalta ésaz alábbi döntést hozza:

I. Mint az önkormányzati vagyonnal kapcsolatos tulajdonosi jogok gyakorlására jogosult, a **víziközmű rendszer üzemeltetéséről” szóló 132/2012. (VI.20.) Kt. számú határozattal elfogadott – „**A Hajdúkerületi és Bihari Víziközmű Szolgáltató Zártkörű Részvénytársasággal kötött bérleti üzemeltetési szerződés módosításáról” szóló **252/2016. (IX.29.) Kt. számú határozattal módosított -, a Hajdúkerületi és Bihari Víziközmű Szolgáltató Zártkörű Részvénytársasággal kötött bérleti üzemeltetési szerződést az alábbiak szerint módosítja:**

**I.1. A bérleti üzemeltetési szerződés 11.1 pontja helyébe a következő rendelkezés lép:**

„11. 1. Tiszavasvári Város Önkormányzat Képviselő-testülete valamint Szorgalmatos Község Önkormányzat Képviselő-testülete a tulajdonukat képező víziközmű-rendszereket bérleti díj ellenében adja át üzemeltetésre.

Tiszavasvári Város Önkormányzata bérbeadó és üzemeltetésbe adó kizárólagos tulajdonát képező, a jelen szerződés **1. sz. mellékletében részletesen megjelölt víziközmű-rendszerek, és víziközmű-rendszerek üzemeltetéséhez szükséges egyéb dolgok,** továbbá Tiszavasvári Város Önkormányzata bérbeadó és üzemeltetésbe adó valamint Szorgalmatos Község Önkormányzata bérbeadó és üzemeltetésbe adó osztatlan közös tulajdonát képező (Tiszavasvári Város Önkormányzata 86,1 % tulajdoni illetőség; Szorgalmatos Község Önkormányzata 13,9 % tulajdoni illetőség), a jelen szerződés **2. sz. mellékletében részletesen megjelölt víziközmű-rendszer bérleti díja** **tárgyév január 1. -tárgyév december 31**. közötti időtartamra vonatkozóan a HVBSZ Zrt. Tiszavasvári Üzemigazgatósága Tiszavasvári Üzemegysége által tárgyévet megelőző **naptári évben értékesített vízmennyiség nettó 12Ft/m3 áron**, azzal, hogy Szerződő felek megállapodnak, hogy **2017. január 1. napjától 2017. december 31. napjáig a bérleti díj mértéke** tárgyévet megelőző **naptári évben értékesített vízmennyiség nettó 30,-Ft/m3.**

A bérleti díj megfizetésének módja és esedékessége:

**A bérleti díj évente esedékes két egyenlő részletben, a HBVSZ Zrt. által tárgyév legkésőbb április 30-ig szolgáltatott adat alapján, számla ellenében, átutalással. A HVBSZ Zrt. 15 napon belül egyenlíti ki a számlát.”**

II. Felkéri a polgármestert, hogy a **Hajdúkerületi és Bihari Víziközmű Szolgáltató Zártkörű Részvénytársasággal kötött** bérleti üzemeltetési szerződés módosítását írja alá, küldje meg elfogadásra és aláírásra Szorgalmatos Község Önkormányzata számára, valamint aláírásra továbbítsa azt a HBVSZ Zrt. felé.

Határidő: azonnal Felelős: Dr. Fülöp Erik

polgármester

**BÉRLETI-ÜZEMELTETÉSI SZERZŐDÉS MÓDOSÍTÁS**

Amely létrejött

egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4. sz. törzsszáma: 732462, képviseli: Dr. Fülöp Erik polgármester), valamint **Szorgalmatos Község Önkormányzata** (székhelye:4441 Szorgalmatos, Pacsirta u. 18/a sz., törzsszáma: 735254, képviseli: Takács Pálné polgármester), mint bérbe-üzemeltetésbe adó – *a továbbiakban: bérbeadó* –,

másrészről a **Hajdúkerületi és Bihari Víziközmű Szolgáltató Zártkörűen működő Részvénytársaság** (székhelye: 4220 Hajdúböszörmény, Bocskai István tér 1., cégjegyzékszáma: Cg.09-10-000498, adószáma: 23957491-2-09., statisztikai számjele: 23957491-3600-114-09., bankszámlaszám: …………., képviseli: Will Csaba igazgatósági elnök), mint bérlő (üzemeltető) – *a továbbiakban bérlő* – között az alábbi napon, az alábbi feltételekkel:

1. Szerződő felek megállapítják, hogy **Tiszavasvári Város Önkormányzat Képviselő-testülete a 132/2012. (VI.20.) sz. határozattal**, valamint **Szorgalmatos Község Önkormányzata Képviselő-testülete a 214/2012. (VI.22.) sz. határozattal** úgy határozott, hogy az ellátási felelőssége körében a tulajdonában álló víziközmű-vagyona üzemeltetésére a Hajdúkerületi és Bihari Víziközmű Szolgáltató Zártkörűen működő Részvénytársaságot jelölte ki.
2. Szerződő felek tekintettel az 1.) pontban foglaltakra, megállapodnak abban, hogy a bérleti-üzemeltetési szerződés:

**A bérleti üzemeltetési szerződés 11.1 pontja helyébe a következő rendelkezés lép:**

„11. 1. Tiszavasvári Város Önkormányzat Képviselő-testülete valamint Szorgalmatos Község Önkormányzat Képviselő-testülete a tulajdonukat képező víziközmű-rendszereket bérleti díj ellenében adja át üzemeltetésre.

Tiszavasvári Város Önkormányzata bérbeadó és üzemeltetésbe adó kizárólagos tulajdonát képező, a jelen szerződés **1. sz. mellékletében részletesen megjelölt víziközmű-rendszerek, és víziközmű-rendszerek üzemeltetéséhez szükséges egyéb dolgok,** továbbá Tiszavasvári Város Önkormányzata bérbeadó és üzemeltetésbe adó valamint Szorgalmatos Község Önkormányzata bérbeadó és üzemeltetésbe adó osztatlan közös tulajdonát képező (Tiszavasvári Város Önkormányzata 86,1 % tulajdoni illetőség; Szorgalmatos Község Önkormányzata 13,9 % tulajdoni illetőség), a jelen szerződés **2. sz. mellékletében részletesen megjelölt víziközmű-rendszer bérleti díja** **tárgyév január 1. -tárgyév december 31**. közötti időtartamra vonatkozóan a HVBSZ Zrt. Tiszavasvári Üzemigazgatósága Tiszavasvári Üzemegysége által tárgyévet megelőző **naptári évben értékesített vízmennyiség nettó 12Ft/m3 áron**, azzal, hogy Szerződő felek megállapodnak, hogy **2017. január 1. napjától 2017. december 31. napjáig a bérleti díj mértéke** tárgyévet megelőző **naptári évben értékesített vízmennyiség nettó 30,-Ft/m3.**

A bérleti díj megfizetésének módja és esedékessége:

**A bérleti díj évente esedékes két egyenlő részletben, a HBVSZ Zrt. által tárgyév legkésőbb április 30-ig szolgáltatott adat alapján, számla ellenében, átutalással. A HVBSZ Zrt. 15 napon belül egyenlíti ki a számlát.”**

**3.)Felek rögzítik, hogy a bérleti üzemeltetési szerződés jelen módosítással nem érintett részei változatlan tartalommal továbbra is érvényben és hatályban maradnak.**

Jelen bérleti-üzemeltetési szerződés módosítását **Tiszavasvári Város Önkormányzata Képviselő-testülete a ……../2018. (III…….) Kt. sz. határozattal jóváhagyta** és feljogosította Tiszavasvári Város Önkormányzata Polgármesterét jelen szerződés aláírására.

Jelen bérleti-üzemeltetési szerződés módosítását **Szorgalmatos Község Önkormányzata Képviselő-testülete a …………../2018. (….…..) Kt. sz. határozattal jóváhagyta** és feljogosította Szorgalmatos Község Önkormányzata Polgármesterét jelen szerződés aláírására.

Szerződő felek jelen szerződést, mint akaratukkal mindenben megegyezőt jóváhagyólag aláírják.

Tiszavasvári, 2018. …………………..

**Dr. Fülöp Erik Takács Pálné**

**Tiszavasvári Város Szorgalmatos Község**

**polgármestere polgármestere**

**Hajdúkerületi és Bihari**

**Víziközmű Szolgáltató Zrt.**

**képviseletében**